ТЕХНИЧЕСКИ ХАРАКТЕРИСТИКИ НА СИСТЕМАТА

1. Общи характеристики:
   1. Платформата трябва да е web базирана, с адаптируем дизайн за работа от мобилно устройство, както на Android, така и на iOS;
2. Общи функции, които платформата трябва да предлага:
   1. определянето на правата по роли и асоциирането на ролите към потребители;
   2. възможност за работа на един потребител в няколко юридически лица без да сменя профила и излиза от платформата;
   3. дигитален архив за документи, където клиента да качва, съхранява, търси и сваля на устройството си важни за него файлове;
   4. едновременна работа на много потребители в една и съща функция на един и същ обект.
3. Модул/Функция Склад:
   1. Да поддържа:
      1. партиди по срокове на годност
      2. ценови партиди, където една стока с една и съща партида и срок на годност, която е доставена на различна цена да бъде отделена в отделна ценова партида, за всяка различна доставна цена, от която има наличност в склада;
      3. да поддържа индикация за изтекла партида и да не позволява заприходяването и използването на стоки с изтекли партиди;
   2. Възможност за ревизия на отделни артикули и техните партиди, в реално време, без да прекъсва работата на останалите звена в склада, включително и от различни потребители на различни артикули по едно и също време, докато от същия склад се изписват и заприходяват стоки;
   3. Възможност за работа по изписване и заприходяване на стоки от няколко потребителя едновременно;
   4. Функционалност за резервиране на наличности за определени клиенти по техните заявки;
   5. възможност за коригиране на вече реализирани складови операции, както по заприходяване, така и при изписване, дори и когато дадена стока вече участва в следваща операция, както и преизчисляване на складовите наличности и историческите данни, които излизат в справките, съобразно направената корекция;
   6. Отдалечен достъп до чужди складове, където могат да се виждат наличностите на стоките, които са чужда собственост в даден склад;
   7. Фактури:
      1. възможност за издаване на приходна фактура, която обхваща няколко доставки
      2. възможност за въвеждане на разходна фактура, обхващаща няколко доставки
      3. водене на събираемост (отбелязване статус на фактурите), където да може да се определя частично плащане по фактура;
4. Модул/Функция Производство
   1. Трябва да бъде интегриран с модул Склад така, че да използва наличностите от дефинираните в модул Склад артикули;
   2. Възможност за дефинирането на общи процеси, които включват множество малки, последователни производствени процеси и рецепти;
   3. Възможност за копиране на рецепти и артикули между контрагенти (профили на различни компании) и обекти;
   4. Възможност за дефиниране на подходящи за използване продукти за всяка рецепта и интелигентна функция за подбор на продуктите така, че при стартиране на производство по рецептата, платформата да търси кои от наличните в склада продукти съответстват на изискванията на рецептата, като подбере за използване тези, с най-старата партида и срок на годност;
   5. възможност за коригиране на вече реализирани с програмата производства и преизчисляване на складовите наличности и историческите данни, които излизат в справките, съобразно направената корекция;
   6. Резервиране на стоки, които в момента участват в неприключен все още производствен процес;
   7. Изпълняване на количествен контрол преди завършване на производствен процес, който да отразява разликата между очакваното количество по рецепта и физически използваното/реализираното
   8. Създаване на задачи за производства с бъдеща датата за производство, приложимо при планиране.
5. Платформата трябва да разполага с функция за дигитални дневници за Безопасност на храните към НАССР системата на клиента, в които да се водят и подписват на дисплей записите за:
   1. Входящ контрол на стоките;
   2. Температурен режим на хладилни системи;
   3. Сроковете на здравните книжки, проведените обучения, инструктажи и датите на раздаване на работно облекло на служителите;
   4. Обученията на персонала
   5. Хигиената на персонала
   6. Почистване и дезинфекция на обекта
   7. Бракуване
   8. Дезинфекция, дезинсекция и дератизация (ДДД), с възможност за отдалечен достъп от ДДД компанията, която да качва своите протоколи в профила на клиента;
   9. Лабораторни изследвания (Микробиология)
   10. Кръстосаното замърсяване
   11. Контрол на съхранението на храни
   12. Хигиена на оборудването
   13. Зона за комплектоване
   14. Изходящ контрол
   15. Пресяване на брашно.
   16. Замразени продукти
6. Свързаност между контрагенти в платформата:
   1. Платформата трябва да има възможност за работа на производители, дистрибутори и крайни бизнес клиенти: хотели, ресторанти, кафенета, магазини и др. в една база данни през различни профили на компании така, че вътре в общата платформа и общата база да могат:
      1. клиентите да заявяват стоки към своите доствчици вътре в платформата;
      2. доставчиците да приемат заявките директно в платформата, без да е необходимо ръчно въвеждане на данните от заявките;
      3. доставчиците да резервират стоки за своите клиенти и да могат да ги разпределят по направените заявки, за да ги подготвят за доставка;
      4. доставчиците, които произвеждат стоката си да могат да стартират производства, ако се наложи, по направените заявки;
      5. доставчиците да изписват и разпределят по транспортни средства доставките към своите клиенти;
      6. трансферите на стоките да се осъществяват с дигитални стокови разписки вътре в платформата, без да се налага разпечатването им на хартия или изпращането им по имейл;
      7. клиентите и доставчиците да могат да проследяват вътре в платформата коя от заявките/доставките на кой етап от процеса по обработване и доставяне се намира;
      8. клиентите да могат да приемат, коригират или отхвърлят доставените стоки в процеса на приемо-предаване вътре в платформата, което автоматично да коригира дигиталната стокова и да дава възможност за автоматично създаване на дигитална фактура след приключване на корекциите и приемане на стоката от страна на клиента;
      9. при връщане на стоки, платформата да може автоматично да идентифицира всички стокови операции, в които са участвали въпросите стоки, спрямо техните партиди и срокове на годност, чрез което, генерираното кредитно известие да кредитира всички фактури, в които са участвали върнатите стоки, като себестойностите на стоките в кредитното да бъдат, спрямо кредитираните фактури от миналите периоди.
      10. издадените фактури да могат да се комуникират електронно със счетоводните софтуери на клиентите и доставчиците.
   2. Платформата трябва да дава възможност един клиент да оперира с всички свои юридически лица в платформата, като превключва между активите на всяка от своите компании без да сменя профила, с който е влязъл в платформата .
7. Комуникация на платформата с други софтуери, с цел осъществяване на междуконтрагентната свързаност:
   1. Възможност за API интеграция с други платформи;
   2. Осъществена интеграция с минимум един от масовите счетоводни софтуери (да се напише ли с кой);
   3. Осъществена интеграция с минимум 3 от масовите продажбени софтуери (Микроинвест, Барси и ТСпос - можем ли да поискаме конкретно с тези)
   4. Осъществена интеграция с минимум 1 от двата масови WMS (Warehouse management software) платформи: Стедо софт или STAMH