МЕТОДИКА

**ЗА КОМПЛЕКСНА ОЦЕНКА НА ОФЕРТИТЕ**

***По процедура за избор на изпълнител с публична покана по реда на ПМС 4/11.01.2024 г. с предмет: Изграждане и внедряване на интелигентна система за контрол на производството***

В провежданите процедури за избор с публична покана по чл.51 от ЗУСЕСИФ и ПМС № 4/11.01.2024 г. за изпълнител се определя кандидатът, предложил икономически най-изгодната оферта, която включва :

**Оптимално съотношение качество/цена**

**При определяне на изпълнител чрез критерий „Оптимално съотношение качество/цена“** класирането на допуснатите до участие оферти се извършва на база получената от всяка оферта **„Комплексна оценка”**- **(КО)**, като сума от индивидуалните оценки по предварително определените показатели.

Етапи на оценка:

I. ***Административна проверка:***

1. Комисията извършва административна проверка за целостта на подадените документи и съответствието им с изискванията, обявени в документацията за участие.

2. Кандидати, чиито оферти не покриват поставените минимални и задължителни изисквания, ще бъдат отстранени и техните оферти няма да бъдат класирани.

3. На кандидати, чиито оферти са непълни, ще им бъде допълнително изискано да допълнят представената документация. Комисията писмено уведомява участниците за липсващи документи или за констатирани нередности, посочва точно вида на документа или документите, които следва да се представят допълнително и определя срок за представянето им. Срокът е еднакъв за всички участници. В случай че даден участник не предостави в срок изисканите документи, същият се отстранява от настоящата процедура за избор на изпълнител.

4. Комисията за оценка проверява ценовите оферти за аритметични грешки. Всички аритметични грешки се поправят без това да е в ущърб на участника.

5. Цената се образува като сума от единичната цена на доставките/услугите, умножена по количествата, описани в приложената към настоящата документация оферта. При несъответствие между предложените единични и обща цена, валидни ще бъдат единичните цени на офертите. В случай, че бъде открито такова несъответствие, е необходимо общата цена да се приведе в съответствие с единичните цени на офертата. При разминаване на цена, изписана с цифри и такава, изписана с думи, за достоверна ще се приема цената, изписана с думи.

II. ***Проверка за съответствие с минималните технически и функционални характеристики и изисквания***

Преди същинското оценяване на офертите ще бъде извършена проверка за съответствие на подадените документи от кандидата със задължителните и минималните технически характеристики, съгласно приложението техническа спецификация, неразделна част от публичната покана. В случай че дадена оферта не покрива задължителните и минимални технически характеристики, тя ще бъде отхвърлена като административно недопустима.

Само оферти, преминали І етап и ІІ етап подлежат на оценка на ІІІ етап.

III. ***Оценка на офертите по критерий „Оптимално съотношение качество-цена”***

За оценка на офертите ще се прилага критерий „оптимално съотношение качество/цена”.

*Показатели и тежест в комплексната оценка*

Офертите ще бъдат оценявани по всеки критерий една след друга, по реда на тяхното постъпване.

В „Методиката за оценка на офертите” от документацията за участие са конкретизирани и точно определени отделните показатели и съответните им относителни тегла в комплексната оценка, както следва:

|  |  |  |  |
| --- | --- | --- | --- |
| **Показател - П**  (наименование) | **Относително тегло** | **Максимално възможен брой точки** | **Символно обозначение**  (точките по показателя) |
| **1** | **2** | **3** | **4** |
| **1. Гаранционен срок и време за отстраняване на повреда – П 1** | *10% (0,10)* | 10 | **Т г.с.** |
| **2. Предложена цена – П 2** | *30% (0,30)* | 10 | **Т ц.** |
| **3. Допълнителни технически параметри - П 3** | *60% (0,60)* | 10 | **Т д.т.п** |

*В колона № 1 са посочени определените показатели с техните обозначения; в колона № 2 са посочени относителните тегла на всеки показател, като процент от комплексната оценка (до 100%); в колона № 3 е посочен максимално възможният брой точки (еднакъв за всички показатели); в колона № 4 е дадено символното обозначение на точките, които ще получи дадена оферта в конкретен показател.*

***Оценката по всеки показател се определя, както следва:***

Показател 1 – „**Гаранционен срок и време за отстраняване на повреда** – **П 1**”, с максимален брой точки – 10 и относително тегло в комплексната оценка – 0,10.

Броят на точки от показател 1 се определя в зависимост от предложените в офертата гаранционен срок и време за отстраняване на повреда /проблем/ и съответствието с изискванията на крайния получател. Разпределението на точките ще се определя в зависимост от изискванията посочени в последващата таблица:

Таблица № 1 за съответствие с условия на предложен гаранционен срок и време отстраняване на повреда /проблем/ за показател 1 – **Т г.с.**

|  |  |  |
| --- | --- | --- |
| Условия за гаранционен срок време за отстраняване на повреда /проблем/ | Параметри | Точки |
| 1 | 2 | 3 |
| Гаранционен срок | От 6 до 8 месеца включително, считано от подписване на приемо-предавателния протокол | 1 |
| Над 8 до 10 месеца включително, считано от подписване на приемо-предавателния протокол | 3 |
| Над 10 до 12 месеца включително, считано от подписване на приемо-предавателния протокол | 5 |
| Време за отстраняване повреда | От 6 до 12 часа включително, считано от уведомяването за възникнала повреда | 5 |
| Над 12 до 18 часа включително, считано от уведомяването за възникнала повреда | 3 |
| Над 18 до 24 часа включително, считано от уведомяването за възникнала повреда | 1 |
| Над 24 до 30 часа включително, считано от уведомяването за възникнала повреда | 0 |
| Максимално възможни точки по показател **Гаранционен срок и време за отстраняване на повреда** | | 10 т. |

*Подадена оферта с предложен гаранционен срок под 6 /шест/ месеца или по-дълъг от 12 /дванадесет/ месеца, считано от подписване на приемо-предавателния протокол за внедряване на системата, ще се счита за нереалистична и същата ще бъде отхвърлена на това основание.*

*Предложеният от кандидата гаранционен срок (изразен в месеци), трябва да е цяло число.*

*Подадена оферта с предложено време за отстраняване на повреда под 6 /шест/ часа, считано от уведомяването за възникнала повреда, ще се счита за нереалистична и същата ще бъде отхвърлена на това основание.*

*Предложеното от кандидата време за отстраняване на повреда (изразено в часове), трябва да е цяло число.*

Точките по първия показател на n- я участник се получават по следната формула:

**П 1 = Т г.с. х 0,10**, където:

* „0,10” е относителното тегло на показателя.

Показател 2 – **“Предложена цена – П 2**”, с максимален брой точки – 10 и относително тегло - 0,30.

Максималният брой точки получава офертата с предложена най-ниска цена – 10 точки. Точките на останалите участници се определят в съотношение към най-ниската предложена цена по следната формула:

С ц

**Т ц.** = 10 х -----------------, където:

C n

* „10” е максималните точки по показателя ;
* „Cц” е най-ниската предложена цена;
* „Cn ”е цената, даден от n-я участник.

Точките по втория показател на n- я участник се получават по следната формула:

**П 2 = Т ц. х 0,30**, където „0,30” е относителното тегло на показателя.

**Няма да се приемат оферти с цена, надвишаваща прогнозната стойност на процедурата, посочена в публичната покана.**

Показател 2 – „Допълнителни технически параметри - П 3”, с максимален брой точки – 10 и относително тегло в комплексната оценка – 0,60.

|  |  |  |
| --- | --- | --- |
| **Допълнителни технически характеристики, които подлежат на оценка съгласно Приложение 1:** | **Параметри/**  **Условие** | **Точки** |
| Предложението отговаря на всички параметри в Модул Общи функции | Да |  |
|  |  |
| Предложението отговаря на всички параметри в Модул Склад | Да |  |
|  |  |
| Предложението отговаря на всички параметри в  Модул Производство | Да |  |
|  |  |
| Предложението разполага с функция за дигитални дневници | Да |  |
|  |  |
| Предложението разполага с всички функции за свързаност между контрагенти в платформата | Да |  |
|  |  |
| ***\*Забележка:***  *Съответствието на предложеното в офертата на кандидата с една или повече от изложените допълнителни технически и функционални характеристики е обект на оценка в съответствие с Методиката за оценка на офертите по настоящата процедура за избор на изпълнител, неразделна част от документацията по процедурата. Липсата на съответствие на предложеното с една или повече от изложените допълнителни технически характеристики не е основание и няма да доведе до отстраняване на офертата на кандидата.*  *В случай, че кандидатът не притежава някои от изложените допълнителни технически и функционални характеристики, няма да получи точки по съответната позиция Тдтn .* |  |  |
| Максимален брой точки по показател **/Т д.т.п./ Допълнителни технически параметри** | **10 точки** | |

Точките по третия показател на n- я участник се получават по следната формула:

**П 3 = Т д.т.п. х 0,60**, където „0,60” е относителното тегло на показателя.

Комплексната оценка **/КО**/ на всеки участник се получава като сума от оценките на офертата по трите показателя, изчислени по формулата:

**КО = П 1 + П 2 +П3**

Офертата получила най-висока комплексна оценка, се класира на първо място, а останалите по низходящ ред.

*При еднаква комплексна оценка за изпълнител по-напред се класира участникът получил най високи точки по Показател 3 Допълнителни Технически параметри. При равенство в точките по П 3, приоритет получава кандидатът, предложил по-добри условия за Показател 2“Гаранционен срок и време за отстраняване на повреда”. При равенство и по този показател се пристъпва към жребий.*